# &granatier;i käsiraamat

## Sissejuhatus

### Mängu tüüp:

arkaadmäng

### Mängijate arv:

Mitme mängijaga mäng

&granatier; on klassikalise mängu Bomberman kloon, mis sai innustust teisest kloonist Clanbomber.

Mängu eesmärk on läbida areen, kasutades pomme takistavate plokkide ja vastaste kõrvaldamiseks. Plokkide alla on peidetud mitmeid boonuseid ja takistusi, mis vastavalt võivad sinu edenemisele kaasa aidata või seda pidurdada.

&granatier;i pilt &granatier;i pilt

## Kuidas mängida

### Eesmärk:

Kõrvaldada kõik vastased.

Igale mängijale on eraldatud viis klahvi, millega nad saavad liigutada oma tegelast ning asetada pomme. Vaikimisi on mängija 1 klahvideks neli nooleklahvi, mis liigutavad tegelast vastavas suunas, ning klahv &Enter; pommide asetamiseks. Teiste mängijate klahve näeb ning saab seadistada seadistustedialoogi sektsioonis Mängija.

Lisaks vastaste ründamisele on pommide asetamine vajalik ka areenile puistatud plokkide likvideerimiseks, et puhastada endale teed või leida üles peidetud boonused. Arvukate boonuste seas on sellised, mis lubavad liikuda kiiremini või suurendavad sinu pommide plahvatusjõudu. Mida rohkem boonuseid kogud, seda hõlpsam on kõrvaldada vastaseid ja võita voor. Kuid arvesta, et sama hästi võid leida ka takistusi, mis aeglustavad sinu liikumist või vahetavad ära liikumisklahvid.

Iga võidetud vooru eest saab mängija punkti. Mängu võidab mängija, kes kogub esimesena eelnevalt kindlaks määratud arvu punkte (vaikimisi 3).

## Mängureeglid, strateegia ja nõuanded

### Elemendid

#### Areen

Mängijad asuvad areenil, mis koosneb järgmistest osadest:

Areeni sein Sein määratleb areeni välised piirid ning seda ei saa hävitada.

Areeni pind Pind on piirkond, kus saab turvaliselt liikuda.

Areeni jää Jää muudab pinna libedaks. Kiirus suureneb jääl ning liikumist ei saagi täielikult peatada.

Areeni plokk Plokke saab hävitada pommiga ning need võivad sisaldada boonuseid (või ka takistusi).

Areeni pommipilduja Pommipilduja heidab pomme juhuslikesse kohtadesse.

Areeni nool paremale Nooled liigutavad pomme suunas, kuhu nad osutavad.

Kui tegemist ei ole ühegi mainitud elemendiga, siis on sinu ees pinnas olev auk, mille peale liikudes kukud sisse ja sured. Sama juhtub siis, kui areenil pole seina ja sa liigud areenilt välja.

#### Boonused

Boonused on abiks mängu eesmärgi saavutamisel ning nende efektid jäävad püsima ka pärast seda, kui nende mõju on ajutiselt mõne takistuse tõttu kahanenud. Praegu on olemas järgmised boonused:

Kiiruseboonus Kiirus suurendab veidi sinu liikumiskiirust.

Pommiboonus Pomm annab sinu arsenali lisapommi, mis võimaldab korraga asetada rohkem kui ühe pommi.

Võimsusboonus Võimsus suurendab pommi võimsust, laiendades plahvatuse mõjuala.

Kilbiboonus Kilp kaitseb sind ühe pommiplahvatuse eest.

Heiteboonus Heitmine annab võimaluse pomme heita. Vajuta lihtsalt pommi asetamise klahvi, kui pomm asub sinu all.

Tõukamisboonus Tõukamine annab võimaluse pomme liigutada. Jookse lihtsalt pommi pihta ja see liigub paigast.

#### Takistused

Erinevalt boonustest takistused muudavad mängija elu raskemaks. Õnneks erinevalt boonustest nende mõju kaob mõne aja pärast ning mängija saab taas tavapäraselt edasi mängida (ning kasutada ka kõiki boonuseid, mis tal on). Praegu on olemas järgmised takistused:

Aeglustakistus Aeglus muudab kogu liikumise väga aeglaseks.

Hüperaktiivsuse takistus Hüperaktiivsus paneb LIIGA kiiresti liikuma.

Peegeldamistakistus Peegeldamine muudab liikumisklahvid vastupidiseks, nii et noolt üles vajutades liigud alla, noolt vasakule vajutades aga paremale.

Hajameelsustakistus Hajameelsus sunnib pidevalt ka vastu tahtmist pomme asetama.

Vaoshoituse takistus Vaoshoitus takistab pomme asetamast.

#### Ambivalentsed elemendid

Need boonused ei ole õieti head ega halvad, sõltudes rohkem keskkonnast, kus nad ette tulevad. Praegu on olemas järgmised neutraalsed boonused:

Pandora neutraalne boonus Pandora sisaldab kas boonust või takistust.

Taaselustamise neutraalne boonus Taaselustamine võimaldab ellu äratada iga surnud mängija.

## Mängu seadistamine

Seadistustedialoogi saab avada menüükäsuga Seadistused&granatier;i seadistamine...

### Üldine

Võimalik on muuta seda, mitu punkti on vajalik mängu võitmiseks, samuti vooru kestmise aega. Kui aeg saab läbi, käivitub niinimetatud äkksurma režiim.

Lisaks saab kohandada algset kiirust, plahvatuse raadiust ja pommide hulka.

&granatier;i seadistamise pilt &granatier;i seadistamise pilt

### Teema

Mängus kasutatava teema valimiseks ava sektsioon Teema. Teema saab laadida klõpsuga nupule OK või Rakenda Aktiivne mäng lõpetatakse ja alustatakse uut. Vaikimisi teema taastamiseks tuleb klõpsata nupule Vaikeväärtused.

&granatier;i seadistamise pilt &granatier;i seadistamise pilt

### Areen

Mängus kasutatava areeni valimiseks ava sektsioon Areen. Areeni saab laadida klõpsuga nupule OK või Rakenda Aktiivne mäng lõpetatakse ja alustatakse uut. Vaikimisi areeni taastamiseks tuleb klõpsata nupule Vaikeväärtused.

Kui sul on enda loodud Clanbomberi areene, saab neid importida klõpsuga nupule Impordi Clanbomberi areenid. &granatier; otsib areene asukohast `~/.clanbomber/maps`. Vaikimisi Clanbomberi areenid on juba &granatier;iga kaasas.

&granatier;i seadistamise pilt &granatier;i seadistamise pilt

Kui valida Juhuslik režiim, kasutatakse igas voorus suvaliselt valitud areeni. Kui on areene, millel sa ei soovi mängida, võib need välja lülitada.

&granatier;i seadistamise pilt &granatier;i seadistamise pilt

### Mängija

Mängija valimiseks ava sektsioon Mängija ning märgi kastike selle mängija ees, keda soovid mängus näha. Kiirklahve saab muuta, kui klõpsata toimingu nimele, mida soovid muuta, ning seejärel vajutada soovitud klahvi. Muudatused rakendatakse klõpsuga nupule OK või Rakenda. Aktiivne mäng lõpetatakse ja alustatakse uut mängu. Vaikimisi kiirklahvide taastamiseks tuleb klõpsata nupule Vaikeväärtused.

&granatier;i seadistamise pilt &granatier;i seadistamise pilt

## Kohandatud areeni loomine

&granatier;i areen koosneb kahest failist: `minuareen.desktop` ja `minuareen.xml`.

.desktop-fail koosneb metaandmetest, näiteks areeni nimi ja selle autor, ning sisaldab järgmisi kirjeid:

    [Arena]
    Name=Minu Areen
    Description=See on minu esimene areen
    Type=XML
    FileName=minuareen.xml
    Author=Jaan Jalgratas
    AuthorEmail=jaan.jalgratas@kusagil.ee

Nimi (Name) võib olla milline tahes, kuid failinimi (FileName) peab olema .xml-faili nimi.

.xml-fail sisaldab areeni tegelikku kaarti:

    <?xml version="1.0"?>
    <Arena arenaFileVersion="1" rowCount="13" colCount="17">
      <Row>    ==== ====    </Row>
      <Row>  ===+++++++===  </Row>
      <Row>  =+++++_+++++=  </Row>
      <Row> ==+++=_p_=+++== </Row>
      <Row>==++===_-_===++==</Row>
      <Row>=+++=++_-_++=+++=</Row>
      <Row> +++++-- --+++++ </Row>
      <Row>=+++=++_-_++=+++=</Row>
      <Row>==++===_-_===++==</Row>
      <Row> ==+++=_p_=+++== </Row>
      <Row>  =+++++_+++++=  </Row>
      <Row>  ===+++++++===  </Row>
      <Row>    ==== ====    </Row>
    </Arena>

rowCount ja colCount võivad olla millised tahes, nii et sa saad ise määrata areeni suuruse. Areeni kaardil saab kasutada järgmisi sümboleid:

    '=' sein
    ' ' auk
    '_' pind
    '+' plokk
    'x' loob juhuslikult ploki või pinna
    '-' jää
    'o' pommipilduja
    'u' nool üles
    'r' nool paremale
    'd' nool alla
    'l' nool vasakule
    'p' mängija asukoht

## Autorid ja litsents

&granatier;

Rakenduse autoriõigus 2009: Mathias Kraus k.hias@gmx.de

Graafika autoriõigus 2009: Mathias Kraus k.hias@gmx.de

Graafika autoriõigus 2009: Arturo Silva jasilva28@gmail.com

Dokumentatsiooni autoriõigus 2009: Mathias Kraus k.hias@gmx.de

Tõlge eesti keelde: Marek Laane bald@smail.ee

&underFDL; &underGPL;
&documentation.index;